
Община Враца стартира реализацията на Дейност 4 „Изграждане на многофункционална спортна зала „Арена Враца“ 
в изпълнение на АДБФП № BG16FFPR003-2.006-0150-C01,
проект „Зелени решения за устойчиво развитие на СЗР“ 
по Процедура „Подкрепа за интегрирано градско развитие в 40 градски общини“ на Програма „Развитие на регионите“ 2021-2027 г.

	Дейността предвижда изграждането на многофункционална спортна зала „Арена Враца“ с приблизителна разгъната застроена площ от 7000–8000 кв. м., предназначена за провеждане на спортни, културни и обществени събития. 
	Основната цел на инвестицията е да бъдат създадени съвременни условия за развитие на спорта, организиране на състезания и събития от регионално и национално значение, както и да се подобри спортната и обществената инфраструктура в община Враца.
	Залата ще бъде пригодена за различни видове спорт, сред които баскетбол, волейбол, хандбал, мини футбол, бокс, борба, бадминтон и художествена гимнастика, като ще отговаря на изискванията на съответните спортни федерации и асоциации. Предвижда се капацитетът ѝ да бъде до 2800 зрители, с осигурени места за медии, коментаторски кабини, съблекални, санитарни и обслужващи помещения, медицински кабинет, фитнес зони, конферентна зала и паркоместа, включително за хора с увреждания.
	Проект „Зелени решения за устойчиво развитие на СЗР“ се изпълнява с финансовата подкрепа на Програма „Развитие на регионите“ 2021- 2027 г., съфинансирана от Европейския съюз чрез Европейския фонд за регионално развитие.

Срокът за изпълнение на проекта е 36 месеца.

Този документ е създаден в рамките на проект „Зелени решения за устойчиво развитие на СЗР“, АДБФП BG16FFPR003-2.006-0150-C01, който се осъществява с финансовата подкрепа на Програма „Развитие на регионите“ 2021-2027 г.

